2011D0263 — EL — 04.03.2015 — 003.003

Το κείμενο αυτό αποτελεί απλώς εργαλείο τεκμηρίωσης και δεν έχει καμία νομική ισχύ. Τα θεσμικά όργανα της Ένωσης δεν φέρουν καμία ευθύνη για το περιεχόμενό του. Τα αυθεντικά κείμενα των σχετικών πράξεων, συμπεριλαμβανομένων των προοιμίων τους, είναι εκείνα που δημοσιεύονται στην Επίσημη Εφημερίδα της Ευρωπαϊκής Ένωσης και είναι διαθέσιμα στο EUR-Lex. Αυτά τα επίσημα κείμενα είναι άμεσα προσβάσιμα μέσω των συνδέσμων που περιέχονται στο παρόν έγγραφο

►B ΑΠΌΦΑΣΗ ΤΗΣ ΕΠΙΤΡΟΠΉΣ της 28ης Απριλίου 2011 για τον καθορισμό των οικολογικών κριτηρίων απονομής του οικολογικού σήματος της ΕΕ σε απορρυπαντικά πλυντηρίων πιάτων [κοινοποιηθείσα υπό τον αριθμό Ε(2011) 2806] (Κείμενο που παρουσιάζει ενδιαφέρον για τον ΕΟΧ) (2011/263/ΕΕ) (ΕΕ L 111 της 30.4.2011, σ. 22)

Τροποποιείται από:





Διορθώνεται από:









▼B

ΑΠΌΦΑΣΗ ΤΗΣ ΕΠΙΤΡΟΠΉΣ

της 28ης Απριλίου 2011

για τον καθορισμό των οικολογικών κριτηρίων απονομής του οικολογικού σήματος της ΕΕ σε απορρυπαντικά πλυντηρίων πιάτων

[κοινοποιηθείσα υπό τον αριθμό Ε(2011) 2806]

(Κείμενο που παρουσιάζει ενδιαφέρον για τον ΕΟΧ)

(2011/263/ΕΕ)







Άρθρο 1

Στην κατηγορία προϊόντων «απορρυπαντικά πλυντηρίων πιάτων» περιλαμβάνονται απορρυπαντικά για πλυντήρια πιάτων και προϊόντα υποβοηθητικά ξεβγάλματος, υπό μορφή σκόνης, υγρού ή οιαδήποτε άλλη μορφή, που προορίζονται να διατεθούν στο εμπόριο και να χρησιμοποιηθούν αποκλειστικά σε αυτόματα οικιακά πλυντήρια πιάτων και σε αυτόματα πλυντήρια πιάτων επαγγελματικής χρήσης τα οποία είναι παρόμοια με τα οικιακά πλυντήρια πιάτων ως προς το μέγεθος και τον τρόπο χρήσης.

Άρθρο 2

Για τους σκοπούς της παρούσας απόφασης, ισχύουν οι ακόλουθοι ορισμοί:

«Ουσία» : τα χημικά στοιχεία και οι ενώσεις τους στη φυσική τους κατάσταση ή λαμβανόμενα με οποιαδήποτε διεργασία παραγωγής, συμπεριλαμβανομένων κάθε προσθέτου που απαιτείται για τη διατήρηση της σταθερότητας των προϊόντων και κάθε πρόσμειξης που προκύπτει από τη χρησιμοποιούμενη διεργασία, αλλά εξαιρουμένων των διαλυτών, οι οποίοι είναι δυνατόν να διαχωριστούν χωρίς να επηρεάζεται η σταθερότητα της ουσίας ή να μεταβάλλεται η σύστασή της.

Άρθρο 3

Προκειμένου να απονεμηθεί το οικολογικό σήμα της ΕΕ δυνάμει του κανονισμού (ΕΚ) αριθ. 66/2010, ένα απορρυπαντικό πλυντηρίων πιάτων πρέπει να ανήκει στην κατηγορία προϊόντων «απορρυπαντικά πλυντηρίων πιάτων» που ορίζεται στο άρθρο 1 και να συμμορφώνεται με τα κριτήρια που προβλέπονται στο παράρτημα της παρούσας απόφασης.

▼M3

Άρθρο 4

Τα κριτήρια για την ομάδα προϊόντων «απορρυπαντικά πλυντηρίων πιάτων» και οι συναφείς απαιτήσεις εκτίμησης και εξακρίβωσης ισχύουν έως τις 31 Δεκεμβρίου 2016.

▼B

Άρθρο 5

Για διοικητικούς σκοπούς, η κατηγορία προϊόντων «απορρυπαντικά πλυντηρίων πιάτων» χαρακτηρίζεται με τον κωδικό αριθμό «015».

Άρθρο 6

Η απόφαση 2003/31/ΕΚ καταργείται.

Άρθρο 7

1. Κατά παρέκκλιση από το άρθρο 6, οι αιτήσεις απονομής του οικολογικού σήματος της ΕΕ για προϊόντα υπαγόμενα στην κατηγορία «απορρυπαντικά πλυντηρίων πιάτων», οι οποίες έχουν υποβληθεί πριν από την ημερομηνία έκδοσης της παρούσας απόφασης, αξιολογούνται σύμφωνα με τους όρους που καθορίζονται στην απόφαση 2003/31/ΕΚ.

2. Οι αιτήσεις για την απονομή του οικολογικού σήματος της ΕΕ σε προϊόντα που εμπίπτουν στην κατηγορία προϊόντων «απορρυπαντικά πλυντηρίων πιάτων», οι οποίες έχουν υποβληθεί μετά την ημερομηνία έκδοσης της παρούσας απόφασης, αλλά πριν από τις 30 Απριλίου 2011 το αργότερο, δύνανται να βασίζονται είτε στα κριτήρια που προβλέπονται στην απόφαση 2003/31/ΕΚ είτε στα κριτήρια που προβλέπονται στην παρούσα απόφαση.

Οι αιτήσεις αυτές αξιολογούνται με βάση τα κριτήρια στα οποία βασίζονται.

3. Όταν το οικολογικό σήμα απονέμεται με βάση αίτηση που έχει αξιολογηθεί σύμφωνα με τα κριτήρια της απόφασης 2003/31/ΕΚ, μπορεί να χρησιμοποιηθεί επί δώδεκα μήνες μετά την ημερομηνία έκδοσης της παρούσας απόφασης.

Άρθρο 8

Η παρούσα απόφαση απευθύνεται στα κράτη μέλη.









ΠΑΡΑΡΤΗΜΑ

ΠΛΑΙΣΙΟ

Στόχοι των κριτηρίων

Τα κριτήρια αποβλέπουν κατά κύριο λόγο στην προώθηση προϊόντων με μειωμένες επιπτώσεις στα υδάτινα οικοσυστήματα και περιορισμένη περιεκτικότητα σε επικίνδυνες ουσίες και των οποίων οι επιδόσεις έχουν δοκιμαστεί.

ΚΡΙΤΗΡΙΑ

Τα παρόντα κριτήρια καλύπτουν τα εξής πεδία:

1. Ολικές χημικές ουσίες

2. Αποκλειόμενες ή περιορισμένης χρήσης ουσίες ή μείγματα

3. Τοξικότητα για τους υδρόβιους οργανισμούς: Κρίσιμος όγκος αραίωσης

4. Βιοαποδομησιμότητα των οργανικών ουσιών

5. Επιδόσεις πλύσης

6. Απαιτήσεις συσκευασίας

7. Ενημέρωση του καταναλωτή

8. Πληροφορίες που αναγράφονται επί του οικολογικού σήματος της ΕΕ

1. Εκτίμηση και εξακρίβωση

α) Απαιτήσεις

Οι ειδικές απαιτήσεις όσον αφορά την εκτίμηση και την εξακρίβωση αναφέρονται σε κάθε κριτήριο.

Όταν ο αιτών καλείται να υποβάλει δηλώσεις, τεκμηρίωση, αναλύσεις, εκθέσεις δοκιμών, ή άλλα τεκμήρια, από τα οποία να προκύπτει η συμμόρφωση προς τα κριτήρια, εξυπακούεται ότι αυτά επιτρέπεται να προέρχονται από τον αιτούντα ή/και τον (τους) προμηθευτή(-ές) του ή/και τους προμηθευτές τους κ.λπ., κατά περίπτωση.

Όπου είναι δυνατόν, οι δοκιμές πρέπει να εκτελούνται από εργαστήρια που πληρούν τις γενικές απαιτήσεις του προτύπου EN ISO 17025 ή ισοδύναμου.

Όπου κρίνεται σκόπιμο, γίνονται δεκτές διαφορετικές μέθοδοι δοκιμών από αυτές που αναφέρονται σε κάθε κριτήριο, εφόσον είναι αποδεκτές ως ισοδύναμες από τον αρμόδιο φορέα που αξιολογεί την αίτηση.

Το προσάρτημα I παραπέμπει στη βάση δεδομένων για συστατικά απορρυπαντικών (Detergent Ingredient Database — Κατάλογος DID), η οποία περιλαμβάνει τα πλέον ευρέως χρησιμοποιούμενα συστατικά για τη χημική σύνθεση των απορρυπαντικών. Πρέπει να χρησιμοποιείται για την εξαγωγή των δεδομένων για τους υπολογισμούς του κρίσιμου όγκου αραίωσης (CDV) και για την εκτίμηση της βιοαποδομησιμότητας των συστατικών. Για ουσίες που δεν περιλαμβάνονται στον κατάλογο DID παρέχονται κατευθύνσεις για τον τρόπο άμεσου ή με παρέκταση υπολογισμού των σχετικών στοιχείων. Η τελευταία έκδοση του καταλόγου DID διατίθεται από τον ιστότοπο του οικολογικού σήματος της ΕΕ ή μέσω των ιστότοπων των αρμόδιων φορέων.

Όπου κρίνεται σκόπιμο, οι αρμόδιοι φορείς μπορούν να απαιτούν την υποβολή περαιτέρω δικαιολογητικών και να διεξάγουν ανεξάρτητους ελέγχους.

β) Όρια μετρήσεων

Οι συστατικές ουσίες, η συγκέντρωση των οποίων υπερβαίνει το 0,010 % κατά βάρος του παρασκευάσματος, πληρούν τα οικολογικά κριτήρια.

Για τα συντηρητικά, τις χρωστικές και τις αρωματικές ουσίες απαιτείται η συμμόρφωση με τα κριτήρια, ανεξαρτήτως της συγκέντρωσής τους, εκτός, όσον αφορά το κριτήριο 2β) σχετικά με την περιεκτικότητα σε επικίνδυνες ουσίες και μείγματα.

Ως εισερχόμενες ουσίες ορίζονται όλες οι ουσίες που περιέχει ως συστατικά το προϊόν συμπεριλαμβανομένων των προσθέτων (π.χ. συντηρητικών ή σταθεροποιητών). Οι προσμίξεις που προκύπτουν από την παραγωγή της πρώτης ύλης και οι οποίες περιέχονται σε συγκεντρώσεις > 0 010 % κατά βάρος στην τελική σύνθεση πληρούν επίσης τα κριτήρια.

Εάν το προϊόν διαθέτει υδροδιαλυτό φύλλο που δεν προορίζεται να αφαιρεθεί πριν από την πλύση, το φύλλο πρέπει να θεωρείται ως μέρος της σύνθεσης του προϊόντος για όλες τις απαιτήσεις.

2. Λειτουργική μονάδα

Ως λειτουργική μονάδα ορίζεται η απαιτούμενη ποσότητα προϊόντος για την πλύση τυπικώς ακάθαρτου σερβίτσιου 12 ατόμων (όπως ορίζεται από τα πρότυπα DIN ή ISO).

3. Δόση αναφοράς

Η δόση που συνιστά ο κατασκευαστής στους καταναλωτές για την πλύση φυσιολογικώς ακάθαρτου σερβίτσιου δώδεκα ατόμων ορίζεται ως δόση αναφοράς υπό κανονικές συνθήκες, όπως προβλέπεται στη δοκιμή επιδόσεων πλύσης IKW στην οποία αναφέρεται το κριτήριο 5.

Απαιτήσεις που σχετίζονται με την εκτίμηση και την εξακρίβωση της «2. Λειτουργικής μονάδας» και της «3. Δόσης αναφοράς»: Στον αρμόδιο φορέα πρέπει να υποβάλλεται η πλήρης σύνθεση που να περιλαμβάνει την εμπορική και τη χημική ονομασία, τους αριθμούς CAS και DID ( 1 ), την εισερχόμενη ποσότητα με και χωρίς νερό και τη λειτουργία όλων των εισερχόμενων συστατικών (ανεξαρτήτως συγκέντρωσης) στο προϊόν. Στον αρμόδιο φορέα πρέπει να υποβάλλεται δείγμα των γραφικών στοιχείων της συσκευασίας, συμπεριλαμβανομένης και της συνιστώμενης δοσολογίας.

Στον αρμόδιο φορέα υποβάλλονται δελτία δεδομένων ασφαλείας για κάθε συστατικό σύμφωνα με τον κανονισμό (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου ( 2 ).

Ο κατάλογος DID διατίθεται στον ιστότοπο του οικολογικού σήματος της ΕΕ: http://ec.europa.eu/environment/ecolabel/ecolabelled_products/categories/did_list_en.htm

ΚΡΙΤΗΡΙΑ ΟΙΚΟΛΟΓΙΚΟΥ ΣΗΜΑΤΟΣ ΤΗΣ ΕΕ

Κριτήριο 1 — Ολικές χημικές ουσίες

Οι ολικές χημικές ουσίες (TC), είναι η συνιστώμενη δόση εκφραζόμενη σε g/πλύση, μείον την υγρασία.

Η ποσότητα των ολικών χημικών ουσιών δεν υπερβαίνει τις εξής τιμές:

α) Μονολειτουργικά απορρυπαντικά για πλυντήρια πιάτων: TCmax = 20,0 g/πλύση

β) Πολυλειτουργικά απορρυπαντικά για πλυντήρια πιάτων: TCmax = 22,0 g/πλύση

Κατά τον υπολογισμό του κρίσιμου όγκου αραίωσης (CDV) και των μη βιοαποδομήσιμων ουσιών σε αερόβιες και αναερόβιες συνθήκες χρησιμοποιείται δόση υποβοηθητικού ξεβγάλματος 3 ml.

Εκτίμηση και εξακρίβωση: Υπολογισμός των ολικών χημικών ουσιών του προϊόντος. Για υγρά προϊόντα δηλώνεται η πυκνότητα (g/ml).

Κριτήριο 2 — Αποκλειόμενες ή περιορισμένης χρήσης ουσίες ή μείγματα

α) Συγκεκριμένα συστατικά των οποίων η χρήση δεν επιτρέπεται

Τα ακόλουθα συστατικά δεν πρέπει να περιέχονται στο προϊόν ούτε ως συστατικά της σύνθεσης αυτού ούτε ως συστατικά μείγματος που υπεισέρχεται στη σύνθεση του προϊόντος:

— Φωσφορικά άλατα

— DTPA (διαιθυλενοτριαμινοπενταοξικό οξύ)

— Υπερβορικά άλατα

— Δραστικές χλωριούχες ενώσεις

— EDTA (αιθυλενοδιαμινο τετραοξικό οξύ),

— Νιτρομόσχοι και πολυκυκλικοί μόσχοι

Εκτίμηση και εξακρίβωση: Ο αιτών παρέχει συμπληρωμένη και υπογεγραμμένη δήλωση συμμόρφωσης.

β) Επικίνδυνες ουσίες και μείγματα

Βάσει του άρθρου 6 παράγραφος 6 του κανονισμού (ΕΚ) αριθ. 66/2010 σχετικά με το οικολογικό σήμα της ΕΕ, ούτε το προϊόν ούτε μέρος του προϊόντος δεν περιέχει ουσίες ή μείγματα που πληρούν τα αναφερόμενα κατωτέρω κριτήρια κατάταξης στις τάξεις ή κατηγορίες κινδύνου που καθορίζονται στον κανονισμό (ΕΚ) αριθ. 1272/2008 ούτε και περιέχει ουσίες που αναφέρονται στο άρθρο 57 του κανονισμού (ΕΚ) αριθ. 1907/2006.

Κατάλογος δηλώσεων κινδύνου:







Δηλώσεις κινδύνου του GHS (1) Φράση κινδύνου ΕΕ (2) H300 Θανατηφόρο σε περίπτωση κατάποσης R28 H301 Τοξικό σε περίπτωση κατάποσης R25 H304 Μπορεί να προκαλέσει θάνατο σε περίπτωση κατάποσης και διείσδυσης στις αναπνευστικές οδούς R65 H310 Θανατηφόρο σε επαφή με το δέρμα R27 H311 Τοξικό σε επαφή με το δέρμα R24 H330 Θανατηφόρο σε περίπτωση εισπνοής R23/26 H331 Τοξικό σε περίπτωση εισπνοής R23 H340 Μπορεί να προκαλέσει γενετικά ελαττώματα R46 H341 Ύποπτο για πρόκληση γενετικών ελαττωμάτων R68 H350 Μπορεί να προκαλέσει καρκίνο R45 H350i Μπορεί να προκαλέσει καρκίνο μέσω της εισπνοής R49 H351 Ύποπτο για πρόκληση καρκίνου R40 H360F Μπορεί να βλάψει τη γονιμότητα R60 H360D Μπορεί να βλάψει το έμβρυο R61 H360FD Μπορεί να βλάψει τη γονιμότητα. Μπορεί να βλάψει το έμβρυο R60/61/60-61 H360Fd Μπορεί να βλάψει τη γονιμότητα. Ύποπτο για πρόκληση βλάβης στο έμβρυο R60/63 H360Df Μπορεί να βλάψει το έμβρυο. Ύποπτο για πρόκληση βλάβης στη γονιμότητα R61/62 H361f Ύποπτο για πρόκληση βλάβης στη γονιμότητα R62 H361d Ύποπτο για πρόκληση βλάβης στο έμβρυο R63 H361fd Ύποπτο για πρόκληση βλάβης στη γονιμότητα. Ύποπτο για πρόκληση βλάβης στο έμβρυο R62-63 H362 Μπορεί να βλάψει τα βρέφη που τρέφονται με μητρικό γάλα R64 H370 Προκαλεί βλάβες στα όργανα R39/23/24/25/26/27/28 H371 Μπορεί να προκαλέσει βλάβες στα όργανα R68/20/21/22 H372 Προκαλεί βλάβες στα όργανα ύστερα από παρατεταμένη ή επανειλημμένη έκθεση R48/25/24/23 H373 Μπορεί να προκαλέσει βλάβες στα όργανα ύστερα από παρατεταμένη ή επανειλημμένη έκθεση R48/20/21/22 H400 Πολύ τοξικό για τους υδρόβιους οργανισμούς R50 H410 Πολύ τοξικό για τους υδρόβιους οργανισμούς με μακροχρόνιες επιπτώσεις R50-53 H411 Τοξικό για τους υδρόβιους οργανισμούς με μακροχρόνιες επιπτώσεις R51-53 H412 Επιβλαβές για τους υδρόβιους οργανισμούς με μακροχρόνιες επιπτώσεις R52-53 H413 Μπορεί να έχει μακροχρόνιες επιβλαβείς επιπτώσεις στους υδρόβιους οργανισμούς R53 EUH059 Επικίνδυνο για τη στιβάδα του όζοντος R59 EUH029 Σε επαφή με το νερό ελευθερώνονται τοξικά αέρια R29 EUH031 Σε επαφή με οξέα ελευθερώνονται τοξικά αέρια R31 EUH032 Σε επαφή με οξέα ελευθερώνονται πολύ τοξικά αέρια R32 EUH070 Τοξικό σε επαφή με τα μάτια R39-41 Ευαισθητοποιητικές ουσίες H334: Μπορεί να προκαλέσει αλλεργία ή συμπτώματα άσθματος ή δύσπνοια σε περίπτωση εισπνοής R42 H317: Μπορεί να προκαλέσει αλλεργική δερματική αντίδραση R43 (1) Κανονισμός (ΕΚ) αριθ. 1272/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, για την ταξινόμηση, την επισήμανση και τη συσκευασία των ουσιών και των μειγμάτων, την τροποποίηση και την κατάργηση των οδηγιών 67/548/ΕΟΚ και 1999/45/ΕΚ και την τροποποίηση του κανονισμού (ΕΚ) αριθ. 1907/2006 (ΕΕ L 353 της 31.12.2008, σ.1). (2) Οδηγία 67/548/ΕΟΚ προσαρμοσμένη στον κανονισμό (ΕΚ) αριθ. 1907/2006 σύμφωνα με την οδηγία 2006/121/ΕΚ του Ευρωπαϊκού Κοινοβουλίου και του Συμβουλίου και οδηγία 1999/45/ΕΚ του Ευρωπαϊκού Κοινοβουλίου και του Συμβουλίου όπως έχει τροποποιηθεί.

Το παρόν κριτήριο ισχύει για όλα τα συστατικά που περιέχονται σε συγκεντρώσεις ≥ 0,010 %, συμπεριλαμβανομένων συντηρητικών, χρωστικών και αρωματικών ουσιών.

Εξαιρείται από την ανωτέρω απαίτηση η χρήση ουσιών ή μειγμάτων των οποίων οι ιδιότητες μεταβάλλονται με την επεξεργασία (π.χ. παύουν να είναι βιοδιαθέσιμα, υφίστανται χημική τροποποίηση), με αποτέλεσμα να εκλείπει ο προσδιορισθείς κίνδυνος.

Παρεκκλίσεις: οι ακόλουθες ουσίες ή μείγματα εξαιρούνται ρητά από την παρούσα απαίτηση:

▼M4







Σουμπτιλισίνη H400: Πολύ τοξικό για τους υδρόβιους οργανισμούς R50 H411: Τοξικό για τους υδρόβιους οργανισμούς με μακροχρόνιες επιπτώσεις R50-53 Επιφανειοδραστικές ουσίες σε συνολικές συγκεντρώσεις < 25 % στο τελικό προϊόν H400: Πολύ τοξικό για τους υδρόβιους οργανισμούς R50 Επιφανειοδραστικές ουσίες σε συνολικές συγκεντρώσεις < 25 % στο τελικό προϊόν (1) H412: Επιβλαβές για τους υδρόβιους οργανισμούς με μακροχρόνιες επιπτώσεις R52-53 Βιοκτόνα που χρησιμοποιούνται για σκοπούς συντήρησης (2) H410: Πολύ τοξικό για τους υδρόβιους οργανισμούς με μακροχρόνιες επιπτώσεις R50-53 H411: Τοξικό για τους υδρόβιους οργανισμούς με μακροχρόνιες επιπτώσεις R51-53 H412: Επιβλαβές για τους υδρόβιους οργανισμούς με μακροχρόνιες επιπτώσεις R52-53 Αρωματικές ουσίες H412: Επιβλαβές για τους υδρόβιους οργανισμούς με μακροχρόνιες επιπτώσεις R52-53 Ένζυμα (3) H334: Μπορεί να προκαλέσει αλλεργία ή συμπτώματα άσθματος ή δύσπνοια σε περίπτωση εισπνοής R42 H317: Μπορεί να προκαλέσει αλλεργική δερματική αντίδραση R43 Νιτριλοτριοξικό οξύ (NTA) ως πρόσμειξη των οξέων MGDA και GLDA (4) H351: Ύποπτο για πρόκληση καρκίνου R40 (1) Η παρέκκλιση αυτή ισχύει υπό τον όρο ότι είναι άμεσα αποδομήσιμες και αποδομήσιμες σε αναερόβιες συνθήκες. (2) Αναφέρεται στο κριτήριο 2 στοιχείο ε). Η παρέκκλιση αυτή ισχύει εφόσον η δυνητική βιοσυσσώρευση των βιοκτόνων χαρακτηρίζεται από λογάριθμο του συντελεστή κατανομής σε οκτανόλη/νερό (log Pow) < 3,0 ή από πειραματικά προσδιοριζόμενο συντελεστή βιοσυγκέντρωσης (BCF) ≤ 100. (3) Συμπεριλαμβανομένων των σταθεροποιητών και άλλων βοηθητικών ουσιών που περιέχονται στα παρασκευάσματα. (4) Σε συγκεντρώσεις μικρότερες από 1,0 % στην πρώτη ύλη, εφόσον η συνολική συγκέντρωση στο τελικό προϊόν είναι μικρότερη από 0,10 %.

▼B

Εκτίμηση και εξακρίβωση: Ο αιτών υποβάλλει στον αρμόδιο φορέα την ακριβή σύνθεση του προϊόντος. Ο αιτών υποβάλλει επίσης δήλωση συμμόρφωσης με το παρόν κριτήριο, μαζί με τη συναφή τεκμηρίωση, όπως δηλώσεις συμμόρφωσης υπογεγραμμένες από τους προμηθευτές των υλικών και αντίγραφα των συναφών δελτίων δεδομένων ασφαλείας για τις ουσίες και τα μείγματα.

▼M2

Για τις επιφανειοδραστικές ουσίες για τις οποίες ισχύει παρέκκλιση και οι οποίες πληρούν τα κριτήρια ταξινόμησης στην τάξη κινδύνου H412, ο αιτών υποβάλλει τεκμηρίωση για τη βιοαποδομησιμότητά τους με παραπομπή στον κατάλογο DID. Για επιφανειοδραστικές ουσίες που δεν περιλαμβάνονται στον κατάλογο DID, πρέπει να γίνεται αναφορά στις σχετικές πληροφορίες από τη βιβλιογραφία ή από άλλες πηγές ή στα αποτελέσματα κατάλληλων δοκιμών, όπως περιγράφεται στο προσάρτημα I.

▼B

γ) Ουσίες που εγγράφονται σε κατάλογο δυνάμει του άρθρου 59 παράγραφος 1 του κανονισμού (ΕΚ) αριθ. 1907/2006

Δεν εγκρίνεται παρέκκλιση από τον αποκλεισμό βάσει του άρθρου 6 παράγραφος 6 όσον αφορά ουσίες οι οποίες χαρακτηρίζονται ως ουσίες που προκαλούν πολύ μεγάλη ανησυχία και περιλαμβάνονται στον κατάλογο που προβλέπεται στο άρθρο 59 του κανονισμού (ΕΚ) αριθ. 1907/2006 και οι οποίες περιέχονται σε μείγματα σε συγκεντρώσεις υψηλότερες από 0,010 %.

Εκτίμηση και εξακρίβωση: Ο κατάλογος των ουσιών που προκαλούν πολύ μεγάλη ανησυχία και περιλαμβάνονται στον κατάλογο υποψήφιων ουσιών σύμφωνα με το άρθρο 59 του κανονισμού (ΕΚ) αριθ. 1907/2006, διατίθενται στη διεύθυνση: http://echa.europa.eu/chem_data/authorisation_process/candidate_list_table_en.asp

Γίνεται αναφορά στον κατάλογο κατά την ημερομηνία της αίτησης. Ο αιτών παρέχει στον αρμόδιο φορέα την ακριβή σύνθεση του προϊόντος. Ο αιτών υποβάλλει επίσης δήλωση συμμόρφωσης με το παρόν κριτήριο, μαζί με τη συναφή τεκμηρίωση, όπως δηλώσεις συμμόρφωσης υπογεγραμμένες από τους προμηθευτές των υλικών και αντίγραφα των συναφών δελτίων δεδομένων ασφαλείας για τις ουσίες και τα μείγματα.

δ) Συγκεκριμένα συστατικά περιορισμένης χρήσης — Αρωματικές ουσίες

Η παρασκευή και ο χειρισμός συστατικών που προστίθενται στο προϊόν ως αρωματικές ουσίες ακολουθούν τον κώδικα πρακτικής της Διεθνούς Ένωσης Αρωματικών Ουσιών (International Fragrance Association - IFRA). Ο κώδικας διατίθεται στον ιστότοπο της IFRA: http://www.ifraorg.org.

Ο κατασκευαστής ακολουθεί τις συστάσεις των προτύπων της IFRA σχετικά με τα κριτήρια απαγόρευσης, περιορισμένης χρήσης και ειδικής καθαρότητας για τα υλικά.

Οι αρωματικές ουσίες που υπόκεινται στην απαίτηση υποβολής της δήλωσης η οποία προβλέπεται στον κανονισμό (ΕΚ) αριθ. 648/2004 του Ευρωπαϊκού Κοινοβουλίου και του Συμβουλίου, σχετικά με τα απορρυπαντικά (παράρτημα VII) και οι οποίες δεν αποκλείονται ήδη βάσει του κριτηρίου 2β και (άλλες) αρωματικές ουσίες που ταξινομούνται ως H317/R43 (Μπορεί να προκαλέσει αλλεργική δερματική αντίδραση) ή/και H334/R42 (Μπορεί να προκαλέσει αλλεργία ή συμπτώματα άσθματος ή δύσπνοια σε περίπτωση εισπνοής) δεν περιέχονται σε ποσότητες ≥ 0,010 % (≥ 100 ppm) ανά ουσία.

Εκτίμηση και εξακρίβωση: Ο αιτών υποβάλλει υπογεγραμμένη δήλωση συμμόρφωσης στην οποία αναφέρεται η ποσότητα αρωματικών ουσιών που περιέχει το προϊόν. Ο αιτών υποβάλλει επίσης δήλωση από τον κατασκευαστή της αρωματικής ουσίας, στην οποία προσδιορίζεται η περιεκτικότητα της αρωματικής ουσίας σε κάθε ουσία του καταλόγου του παραρτήματος III μέρος I της οδηγίας 76/768/ΕΟΚ του Συμβουλίου, καθώς και η περιεκτικότητα σε (άλλες) ουσίες που έχουν χαρακτηριστεί με τις φράσεις κινδύνου H317/R43 ή/και H334/R42.

ε) Βιοκτόνα

i) Το προϊόν επιτρέπεται να περιέχει βιοκτόνα μόνο για τη συντήρησή του και στην κατάλληλη δοσολογία αποκλειστικά για το σκοπό αυτό. Η παρούσα διάταξη δεν αφορά επιφανειοδραστικές ουσίες οι οποίες μπορεί να έχουν και βιοκτόνες ιδιότητες. Εκτίμηση και εξακρίβωση: Ο αιτών υποβάλλει αντίγραφα των δελτίων δεδομένων ασφάλειας των προστιθέμενων συντηρητικών, καθώς και πληροφορίες για την επακριβή συγκέντρωσή τους στο προϊόν. Ο παραγωγός ή ο προμηθευτής των συντηρητικών υποβάλλει πληροφορίες σχετικά με τη δοσολογία που απαιτείται για τη συντήρηση του προϊόντος (π.χ. αποτελέσματα δοκιμής πρόκλησης ή ισοδύναμα).

ii) Απαγορεύεται να βεβαιώνεται ή να υπονοείται πάνω στη συσκευασία ή με οποιοδήποτε άλλο τρόπο ότι το προϊόν έχει αντιμικροβιακή δράση. Εκτίμηση και εξακρίβωση: Ο αιτών καταθέτει στον αρμόδιο φορέα τα κείμενα και τη διάταξή τους πάνω σε κάθε τύπο συσκευασίας ή/και δείγμα κάθε τύπου συσκευασίας.

Κριτήριο 3 — Τοξικότητα για τους υδρόβιους οργανισμούς: Κρίσιμος όγκος αραίωσης (CDV)

Ο κρίσιμος όγκος αραίωσης (CDVχρόνιος) του προϊόντος δεν πρέπει να υπερβαίνει τα ακόλουθα όρια:







Τύπος προϊόντος Όριο CDVχρόνιος Μονολειτουργικά απορρυπαντικά για πλυντήρια πιάτων: 25 000 l/πλύση Πολυλειτουργικά απορρυπαντικά για πλυντήρια πιάτων: 30 000 l/πλύση Υποβοηθητικό ξεβγάλματος 10 000 l/πλύση

Η τοξικότητα κρίσιμου όγκου αραίωσης (CDVχρόνιος) υπολογίζεται για κάθε συστατικό (i) με βάση την ακόλουθη εξίσωση:

όπου

βάρος (i) = βάρος του συστατικού ανά συνιστώμενη δόση

DF = συντελεστής βιοαποδομησιμότητας.

TF = συντελεστής χρόνιας τοξικότητας της ουσίας, όπως αναφέρεται στον κατάλογο DID.

Στον υπολογισμό της CDV περιλαμβάνονται επίσης τα συντηρητικά, οι χρωστικές και οι αρωματικές ουσίες που περιέχει το προϊόν έστω και σε συγκέντρωση μικρότερη από 0,010 % (100 ppm).

Εκτίμηση και εξακρίβωση: Υπολογισμός της CDVχρόνιος του προϊόντος. Στον ιστότοπο του οικολογικού σήματος της ΕΕ διατίθεται λογιστικό φύλλο για τον υπολογισμό της τιμής του CDV.

Οι τιμές των παραμέτρων DF και TF είναι οι αναγραφόμενες στον κατάλογο της βάσης δεδομένων για συστατικά απορρυπαντικών (κατάλογος DID). Εάν η ουσία δεν περιλαμβάνεται στον κατάλογο DID οι παράμετροι υπολογίζονται ακολουθώντας τις κατευθυντήριες γραμμές του μέρους Β του καταλόγου DID και επισυνάπτοντας τη συναφή τεκμηρίωση.

Κριτήριο 4 — Βιοαποδομησιμότητα των οργανικών ουσιών

Η περιεκτικότητα του προϊόντος σε οργανικές ουσίες μη βιοαποδομήσιμες σε αερόβιες συνθήκες (που δεν είναι άμεσα βιοαποδομήσιμες) (aNBO) ή/και μη βιοαποδομήσιμες σε αναερόβιες συνθήκες (anNBO) δεν υπερβαίνει τα εξής όρια:







Τύπος προϊόντος aNBO anNBO Απορρυπαντικά πλυντηρίων πιάτων 1,0 g/πλύση 5,50 g/πλύση Υποβοηθητικό ξεβγάλματος 0,15 g/πλύση 0,50 g/πλύση

Εκτίμηση και εξακρίβωση: Υπολογισμός των aNBO και anNBO για το προϊόν. Στον ιστότοπο του οικολογικού σήματος της ΕΕ διατίθεται λογιστικό φύλλο για τον υπολογισμό της τιμής των aNBO και anNBO.

Συμβουλευτείτε τον κατάλογο DID. Για συστατικά τα οποία δεν περιλαμβάνονται στον κατάλογο DID, πρέπει να παρέχονται οι σχετικές πληροφορίες από τη βιβλιογραφία ή από άλλες πηγές, ή αποτελέσματα από κατάλληλες δοκιμές, που να δείχνουν ότι τα εν λόγω συστατικά είναι βιοαποδομήσιμα υπό αερόβιες και αναερόβιες συνθήκες. Βλέπε παράρτημα I.

Να σημειωθεί ότι η TAED (τετραακετυλαιθυλενοδιαμίνη) πρέπει να θεωρείται βιοαποδομήσιμη υπό αναερόβιες συνθήκες.

Κριτήριο 5 — Επιδόσεις πλύσης (καταλληλότητα προς χρήση)

Το προϊόν έχει ικανοποιητικές επιδόσεις πλύσης στη συνιστώμενη δόση, σύμφωνα με την τυποποιημένη δοκιμή του IKW ή το τροποποιημένο πρότυπο EN 50242, ως ακολούθως.

Οι δοκιμές διεξάγονται στους 55 °C ή σε χαμηλότερη θερμοκρασία εάν το προϊόν θεωρείται ότι είναι αποτελεσματικότερο σε αυτή.

Εάν η υποβληθείσα αίτηση αφορά υποβοηθητικό ξεβγάλματος σε συνδυασμό με απορρυπαντικό πλυντηρίων πιάτων, στη δοκιμή χρησιμοποιείται το υπόψη υποβοηθητικό ξεβγάλματος αντί για το υποβοηθητικό ξεβγάλματος αναφοράς.

Για πολυλειτουργικά προϊόντα ο αιτών πρέπει να υποβάλλει τεκμηρίωση με την οποία να αποδεικνύεται το αποτέλεσμα των αναφερόμενων στην αίτηση λειτουργιών.

Εκτίμηση και εξακρίβωση: Η έκθεση δοκιμής υποβάλλεται στον αρμόδιο φορέα. Γίνεται δεκτή δοκιμή άλλη από την IKW ή την τροποποιημένη έκδοση του ΕΝ 50242, εφόσον θεωρηθεί ως ισοδύναμη από τον αρμόδιο φορέα αξιολόγησης της αίτησης.

Όταν χρησιμοποιείται το EN 50242:2008, εφαρμόζονται οι ακόλουθες τροποποιήσεις:

— οι δοκιμές διεξάγονται στους 55 °C ± 2 °C (ή σε χαμηλότερη θερμοκρασία, εάν το απορρυπαντικό θεωρείται ότι είναι αποτελεσματικότερο σε θερμοκρασία κάτω των 55 °C) με ψυχρή πρόπλυση χωρίς απορρυπαντικό,

— το μηχάνημα που χρησιμοποιείται για τη δοκιμή συνδέεται με παροχή ψυχρού νερού και πρέπει να περιέχει σερβίτσιο 12 ατόμων με δείκτη πλύσης μεταξύ 3,35 και 3,75,

— χρησιμοποιείται το πρόγραμμα στεγνώματος του μηχανήματος αλλά αξιολογείται μόνο η καθαριότητα των πιάτων,

— χρησιμοποιείται ένα ελαφρώς όξινο μέσο ξεβγάλματος σύμφωνα με το πρότυπο (τύπος ΙΙΙ),

— η ρύθμιση του μέσου ξεβγάλματος είναι μεταξύ 2 και 3,

— η δόση του απορρυπαντικού πλυντηρίων πιάτων είναι η συνιστώμενη από τον κατασκευαστή,

— εκτελούνται τρεις δοκιμές με σκληρότητα νερού σύμφωνη με το πρότυπο,

— μια δοκιμή συνίσταται σε πέντε πλύσεις και το αποτέλεσμα καταγράφεται μετά την πέμπτη πλύση, χωρίς να καθαρίζονται τα σκεύη μεταξύ των πλύσεων,

— το αποτέλεσμα είναι καλύτερο ή παρόμοιο με εκείνο που επιτυγχάνεται με το απορρυπαντικό αναφοράς μετά την πέμπτη πλύση,

— η συνταγή για το απορρυπαντικό αναφοράς (απορρυπαντικό B IEC 436) και το μέσο ξεβγάλματος (τύπος ΙΙΙ), βλέπε προσάρτημα Β του προτύπου ΕΝ 50242:2008 (οι επιφανειοδραστικές ουσίες πρέπει να αποθηκεύονται σε δροσερό χώρο σε στεγανούς περιέκτες χωρητικότητας έως 1 kg και να χρησιμοποιούνται εντός τριών μηνών).

Εάν το πολυλειτουργικό προϊόν περιλαμβάνει λειτουργίες υποβοηθητικού ξεβγάλματος και άλατος, το αποτέλεσμα πρέπει να τεκμηριώνεται με δοκιμή.

Ο αιτών πρέπει να είναι σε θέση να τεκμηριώσει το αποτέλεσμα των άλλων λειτουργιών των πολυλειτουργικών απορρυπαντικών.

Κριτήριο 6 — Απαιτήσεις συσκευασίας

α) Πρωτογενής συσκευασία ανά λειτουργική μονάδα

Η πρωτογενής συσκευασία δεν υπερβαίνει τα 2,0 γραμμάρια ανά πλύση.

β) Συσκευασία από χαρτόνι

Η πρωτογενής συσκευασία από χαρτόνι αποτελείται από ανακυκλωμένα υλικά σε ποσοστό ≥ 80 %.

γ) Επισήμανση πλαστικής συσκευασίας

Για να είναι δυνατή η αναγνώριση των διαφόρων ανακυκλώσιμων τμημάτων της συσκευασίας, τα πλαστικά μέρη της πρωτογενούς συσκευασίας πρέπει να φέρουν σήμανση σύμφωνα με το πρότυπο DIN 6120, μέρος 2 ή ισοδύναμο. Εξαιρούνται από την παρούσα απαίτηση τα πώματα και οι αντλίες.

δ) Πλαστική συσκευασία

Στην πλαστική συσκευασία μπορούν να χρησιμοποιούνται μόνο φθαλικές ενώσεις, των οποίων έχει αξιολογηθεί η επικινδυνότητα και οι οποίες δεν έχουν χαρακτηριστεί σύμφωνα με το κριτήριο 2 β) κατά τη στιγμή της εφαρμογής.

Εκτίμηση και εξακρίβωση: Ο αιτών υποβάλλει στον αρμόδιο φορέα υπολογισμό της ποσότητας της πρωτογενούς συσκευασίας και δήλωση σχετικά με το ποσοστό ανακυκλωμένου υλικού στη συσκευασία από χαρτόνι. Ο αιτών υποβάλλει συμπληρωμένη και υπογεγραμμένη δήλωση συμμόρφωσης με το κριτήριο 6 δ).

Κριτήριο 7 — Ενημέρωση των καταναλωτών

α) Πληροφορίες επί της συσκευασίας

Στην επιφάνεια ή στο εσωτερικό της συσκευασίας αναγράφεται το ακόλουθο κείμενο (ή άλλο ισοδύναμο):

«Απορρυπαντικό που έχει λάβει το οικολογικό σήμα και είναι αποτελεσματικό σε χαμηλές θερμοκρασίες ( 3 ). Επιλέγετε προγράμματα πλύσης σε χαμηλή θερμοκρασία, γεμίζετε το πλυντήριο πλήρως και μην ξεπερνάτε τη συνιστώμενη δόση. Με τον τρόπο αυτό η κατανάλωση ενέργειας και νερού μειώνεται στο ελάχιστο και περιορίζεται η ρύπανση των υδάτων.

β) Οδηγίες σχετικά με τη δοσολογία

Επί της συσκευασίας του προϊόντος αναγράφεται η συνιστώμενη δοσολογία. Οι συνιστώμενες δόσεις καθορίζονται για τους διαφορετικούς βαθμούς σκληρότητας του νερού της περιοχής όπου κυκλοφορεί το προϊόν. Στις οδηγίες υποδεικνύεται η καλύτερη δυνατή χρήση του προϊόντος σε σχέση με το πόσο ακάθαρτα είναι τα σκεύη.

Ο αιτών λαμβάνει τα κατάλληλα μέτρα ώστε να διευκολύνεται ο καταναλωτής να τηρεί τη συνιστώμενη δοσολογία, για παράδειγμα διαθέτοντας ένα δοσιμετρικό εξάρτημα (για προϊόντα σε υγρή μορφή ή σε μορφή σκόνης), ή/και αναγράφοντας στη συσκευασία τη συνιστώμενη δόση τουλάχιστον σε ml (για προϊόντα σε υγρή μορφή ή σε μορφή σκόνης).

γ) Πληροφοριακά στοιχεία και επισήμανση των συστατικών

Στη συσκευασία αναγράφεται ο τύπος των ενζύμων.

Εκτίμηση και εξακρίβωση: Ο αιτών καταθέτει δείγμα της ετικέτας του προϊόντος μαζί με δήλωση συμμόρφωσης με καθένα από τα μέρη α), β) και γ) του παρόντος κριτηρίου.

Κριτήριο 8 — Πληροφορίες που αναγράφονται επί του οικολογικού σήματος της ΕΕ

Προαιρετικό σήμα με κείμενο εντός πλαισίου περιέχει το εξής κείμενο:

«— Μειωμένες επιπτώσεις στα υδάτινα οικοσυστήματα

— Περιορισμένη χρήση επικίνδυνων ουσιών

— Έχει υποβληθεί σε δοκιμή επιδόσεων»

Οι κατευθυντήριες γραμμές για τη χρήση του προαιρετικού σήματος με κείμενο εντός πλαισίου διατίθενται στις «Κατευθυντήριες γραμμές για τη χρήση του λογότυπου του οικολογικού σήματος» στον ιστότοπο: http://ec.europa.eu/environment/ecolabel/promo/logos_en.htm

Εκτίμηση και εξακρίβωση: Ο αιτών υποβάλλει δείγμα του σήματος.









Προσάρτημα I

Βάση δεδομένων για συστατικά απορρυπαντικών (κατάλογος DID)

Ο κατάλογος DID (μέρος Α) περιλαμβάνει πληροφορίες για την υδατοτοξικότητα και τη βιοαποδομησιμότητα των συστατικών που χρησιμοποιούνται συνήθως στη σύνθεση των απορρυπαντικών. Ο κατάλογος περιλαμβάνει πληροφορίες σχετικά με την τοξικότητα και τη βιοαποδομησιμότητα σειράς ουσιών που χρησιμοποιούνται σε προϊόντα πλύσης και καθαρισμού. Ο κατάλογος δεν είναι πλήρης αλλά στο μέρος Β του καταλόγου DID παρέχονται κατευθύνσεις σχετικά με τον καθορισμό των κατάλληλων παραμέτρων υπολογισμού για ουσίες που δεν περιλαμβάνονται στον κατάλογο DID (π.χ. του συντελεστή τοξικότητας (TF) και του συντελεστή βιοαποδομησιμότητας (DF), που χρησιμοποιούνται για τον υπολογισμό του κρίσιμου όγκου αραίωσης). Ο κατάλογος αποτελεί γενική πηγή πληροφοριών και οι ουσίες που περιλαμβάνονται στον κατάλογο DID δεν εγκρίνονται αυτόματα προς χρήση σε προϊόντα που έχουν λάβει το οικολογικό σήμα της ΕΕ. Ο κατάλογος DID (μέρη Α και Β) διατίθεται στον ιστότοπο του οικολογικού σήματος της ΕΕ.

Για ουσίες για τις οποίες δεν διατίθενται στοιχεία όσον αφορά την υδατοτοξικότητα και τη βιοαποδομησιμότητα, είναι δυνατόν να χρησιμοποιηθούν δομικές αναλογίες με παρόμοιες ουσίες για την εκτίμηση των TF και DF. Οι εν λόγω δομικές αναλογίες εγκρίνονται από τον αρμόδιο φορέα που χορηγεί την άδεια χρήσης του οικολογικού σήματος της ΕΕ. Εναλλακτικά εφαρμόζεται προσέγγιση με βάση τη δυσμενέστερη εκδοχή, χρησιμοποιώντας τις εξής παραμέτρους:

Προσέγγιση με βάση τη δυσμενέστερη εκδοχή:







Οξεία τοξικότητα Χρόνια τοξικότητα Αποδόμηση Συστατικό LC50/EC50 SF(οξεία) TF(οξεία) NOEC (1) SF(χρόνια) (1) TF(χρόνια) DF Αερόβια Αναερόβια «Ονομασία» 1 mg/l 10 000 0,0001 0,0001 1 P N (1) Οι στήλες αυτές παραμένουν κενές αν δεν βρεθούν αποδεκτά δεδομένα για τη χρόνια τοξικότητα. Στην περίπτωση αυτή ο TF(χρόνια) ορίζεται ως ίσος με το TF(οξεία).

Τεκμηρίωση της άμεσης βιοαποδομησιμότητας

Για την άμεση βιοαποδομησιμότητα χρησιμοποιούνται οι εξής μέθοδοι δοκιμών:

1. Μέχρι την 1η Δεκεμβρίου 2010 και κατά τη μεταβατική περίοδο από την 1η Δεκεμβρίου 2010 έως την 1η Δεκεμβρίου 2015: Οι μέθοδοι δοκιμών για την άμεση βιοαποδομησιμότητα που προβλέπονται στην οδηγία 67/548/ΕΟΚ, ιδίως οι μέθοδοι που περιγράφονται λεπτομερώς στο παράρτημα V σημείο Γ4 της εν λόγω οδηγίας, ή οι ισοδύναμες με αυτές μέθοδοι δοκιμών ΟΟΣΑ 301 A-F, οι ισοδύναμες με αυτές δοκιμές ISO. Δεν έχει εφαρμογή η αρχή του περιθωρίου των 10 ημερών για τις επιφανειοδραστικές ουσίες. Τα επίπεδα αποδοχής είναι 70 % για τις δοκιμές που αναφέρονται στο παράρτημα V σημεία Γ4-A και Γ4-B της οδηγίας 67/548/ΕΟΚ (και τις ισοδύναμες δοκιμές ΟΟΣΑ 301 A και E, καθώς και τις ισοδύναμες δοκιμές ISO), ενώ είναι 60 % για τις δοκιμές των σημείων Γ4-Γ, Δ, E και ΣΤ (και τις ισοδύναμες δοκιμές ΟΟΣΑ 301 B, C, D και F, καθώς και τις ισοδύναμες δοκιμές ISO).

2. Μετά την 1η Δεκεμβρίου 2015 και κατά τη μεταβατική περίοδο από την 1η Δεκεμβρίου 2010 έως την 1η Δεκεμβρίου 2015: Οι μέθοδοι δοκιμών που προβλέπονται στον κανονισμό (ΕΚ) αριθ. 1272/2008.

Τεκμηρίωση της αναερόβιας βιοαποδομησιμότητας

Η δοκιμή αναφοράς για την αναερόβια βιοαποδομησιμότητα είναι η EN ISO 11734, ECETOC αριθ. 28 (Ιούνιος 1988), η ΟΟΣΑ 311 ή άλλη ισοδύναμη μέθοδος δοκιμών, με την απαίτηση ενός ελαχίστου βιοαποδομησιμότητας 60 % σε αναερόβιες συνθήκες. Μπορούν επίσης να χρησιμοποιηθούν μέθοδοι δοκιμών που προσομοιώνουν τις συνθήκες σχετικού αναερόβιου περιβάλλοντος για να τεκμηριωθεί ότι έχει επιτευχθεί τελική βιοαποδομησιμότητα 60 % σε αναερόβιες συνθήκες.

Παρέκταση για ουσίες που δεν περιλαμβάνονται στον κατάλογο DID

Για συστατικά που δεν περιλαμβάνονται στον κατάλογο DID μπορεί να χρησιμοποιηθεί η ακόλουθη προσέγγιση για την απαραίτητη τεκμηρίωση της αναερόβιας βιοαποδομησιμότητα.

1. Εύλογη παρέκταση αποτελεσμάτων Χρησιμοποιούνται τα αποτελέσματα δοκιμών που διενεργήθηκαν σε μια πρώτη υλη ώστε να υπολογιστεί με παρέκταση η τελική αναερόβια βιοαποδομησιμότητα για επιφανειοδραστικές ουσίες ανάλογης δομής. Εάν η αναερόβια βιοαποδομησιμότητα μιας επιφανειοδραστικής ουσίας (ή ομάδας ομολόγων ενώσεων) έχει επιβεβαιωθεί σύμφωνα με τον κατάλογο DID, μπορεί να θεωρηθεί ότι μια άλλη επιφανειοδραστική ουσία παρόμοιου τύπου είναι επίσης βιοαποδομήσιμη σε αναερόβιες συνθήκες (π.χ., οι C12-15 A 1-3 αιθοξυθειικές ενώσεις [αριθ. 8 στον κατάλογο DID] είναι βιοαποδομήσιμες σε αναερόβιες συνθήκες, επομένως μπορεί να θεωρηθεί ότι χαρακτηρίζονται από ανάλογη βιοαποδομησιμότητα σε αναερόβιες συνθήκες οι C12-15 A 6 αιθοξυθειικές ενώσεις). Εάν η αναερόβια βιοαποδομησιμότητα μιας επιφανειοδραστικής ουσίας έχει επιβεβαιωθεί χρησιμοποιώντας μια κατάλληλη μέθοδο δοκιμών, μπορεί να θεωρηθεί ότι μια άλλη επιφανειοδραστική ουσία παρόμοιου τύπου είναι επίσης βιοαποδομήσιμη σε αναερόβιες συνθήκες (π.χ., στοιχεία από τη βιβλιογραφία που επιβεβαιώνουν την αναερόβια βιοαποδομησιμότητα επιφανειοδραστικών ουσιών που ανήκουν στην ομάδα των αμμωνιακών αλάτων αλκυλεστέρων μπορούν να χρησιμοποιηθούν για να τεκμηριωθεί παρόμοια αναερόβια βιοαποδομησιμότητα άλλων τεταρτοταγών αμμωνιακών αλάτων που περιέχουν εστερικούς δεσμούς στην αλκυλοαλυσίδα ή τις αλκυλαλυσίδες τους.

2. Δοκιμή διαλογής για αναερόβια βιοαποδομησιμότητα: Εάν είναι απαραίτητη η εκτέλεση νέων δοκιμών, διεξάγεται δοκιμή διαλογής χρησιμοποιώντας τα πρότυπα ΕΝ ISO 11734, ECETOC αριθ. 28 (Ιούνιος 1988), ΟΟΣΑ 311 ή ισοδύναμη μέθοδο.

3. Δοκιμή βιοαποδομησιμότητας σε χαμηλή δόση: Εάν είναι απαραίτητη η εκτέλεση νέων δοκιμών και στην περίπτωση πειραματικών προβλημάτων στη δοκιμή διαλογής (π.χ. αναστολή λόγω τοξικότητας της ελεγχόμενης ουσίας), οι δοκιμές επαναλαμβάνονται χρησιμοποιώντας χαμηλές δόσεις επιφανειοδραστικής ουσίας και παρακολουθείται η αποδόμηση με μετρήσεις 14C ή με χημικές αναλύσεις. Οι δοκιμές σε χαμηλές δόσεις μπορούν να εκτελεστούν χρησιμοποιώντας το πρότυπο ΟΟΣΑ 308 (Αύγουστος 2000) ή ισοδύναμη μέθοδο.